Moenie 'n ou tradisie diskrediteer | Netwerk24
Moenie 'n ou tradisie diskrediteer
Deur Harry Hill, Paarl 11 Augustus 2018 00:00
Hoewel Stephen Nell homself in sy rubriek op 8 deser probeer verontskuldig deur te sê die rubriek is nie op enige geleentheid spesifiek gerig nie, kan 'n mens moeilik tot 'n ander slotsom kom as dat sy tydsberekening daarop gemik was om die Paarlse interskole, 'n 102 jaar oue tradisie, te diskrediteer. Daar is verskeie verwysings na verlede Saterdag se wedstryd in die Paarl.
Die laakbaarste was miskien die suggestie dat skolespelers vir die gebruik van verbode middels getoets moet word. Onder normale omstandighede moet 'n mens daarmee saamstem, maar dit is darem net te toevallig dat dit na afloop van hierdie wedstryd gemaak is waarin daar van die mooiste rugby gesien is wat nog vanjaar op TV uitgesaai is.